બાહ્ય અવાંછિત તત્ત્વ વ્યક્તિને બીમાર કરે જ છે, પણ આંતરિક તત્ત્વો શરીરને બાહ્ય તત્ત્વો કરતાં વધુ નુકસાન કરે છે. આપણું શરીર બાહ્ય પદાર્થોમાંથી અવશોષિત કરેલા પદાર્થો વડે બને છે. જો આ પદાર્થ અશુદ્ધ હોય તો આપણે પણ અશુદ્ધ બનીશું. જો આ પદાર્થ હાનિકારક હોય તો આપણે પણ બીમાર પડીશું. આ કુદરતનો નિયમ છે. માત્ર ભૌતિક સ્તરે જ નહીં, પણ માનસિક અને આધ્યાત્મિક બાબતોમાં પણ આ જ નિયમ લાગુ પડે છે. દરેક વ્યક્તિ પોતાના ભોજન માટે સાવચેત રહે છે, દરેકને ભોજન સારી રીતે પકવેલું, સ્વચ્છ અને સ્વાદિષ્ટ જોઈએ છે. આવી જ રીતે વિચાર અને ભાવના પણ ઉચ્ચ કોટિના હોવા જોઈએ. ખરાબ વિચાર અને ભાવના માણસને નિષ્ક્રિય બનાવવાની સાથોસાથ તેને નિસ્તેજ અને બીમાર બનાવી દે છે.